
الجزء 1
انا احمد عندي 28 سنة طبيب شرعي ، اسرتي صغيرة مكونة من ابويا وامي واختي ، معرفش حد بحب بنت اسمها هند بس هي اختفت من حياتي فجأة ، عاوز احكيلكو الي انا شوفته من ساعة ما اتخرجت واشتغلت في المجال ده ، انا مش عارف ابتدي قصتي منين بس عمومآ المجال ده مرعب ، سيبكو من العفاريت والجن والكلام الفارغ ده ، كفاية منظر الجثث الي بنشوفها ، والاشلاء الي بنشيلها بـ ادينا ، حاجة صعبة جدآ ، بس كل ده ولا حاجة جمب الي انا شوفته ، اول ما اتخرجت اتعينت ف مستشفي ، اول مرة دخلت المستشفي اتعرفت ع كل الناس الي فيها ، مدير المستشفي عرفني ع عم محمد الي هيشتغل معايا عم محمد قالي بص يادكتور احمد بدام نويت انك تشتغل في المجال ده لازم يكون قلبك جامد ، عم محمد دخلني اوضة كبيرة مليانة ادراج ، سألته هو اي الاوضة دي ياعم محمد قالي دي الي فيها تلاجات الجثث ، راح عند تلاجة وخبط عليها تلت مرات و وراني بتتفتح ازاي ، قولت لعم محمد هو انت ليه بتخبط ع الدرج كده ، قالي يابني الميتين ليهم حرمتهم وخصوصية، لازم الواحد يستأذن قبل ما يفتح عليهم ، انا صراحة مهتمتش بكلامه اوي ، وراني اوضة فيها زي طرابيزة كبيرة وقالي ان دي الي بيشرحو فيها الجثث ، عرفني ع كل حاجة ف المستشفي ، و انا متحمس جدآ اني اشتغل ، عم محمد قالي روح انت وتعالي بكرا عشان تستلم مكتبك وتبدأ شغل ، بس انا كنت متحمس جدآ اني اشتغل دلوقتي ، وفعلا عم محمد وراني التلاجة بس انا فتحتها من غير ما اخبط لقيت عم محمد انفعل وقالي يابني انا مش قولت الميتيت ليهم حرمتهم ولازم تخبط الاول ، قولتله ياعم محمد مش مهم المهم الشغل ، وفعلا جيبنا الجثة وحطيناها ع الطرابيزة ، انا مكنتش مستحمل المنظر الي انا شوفته والريحة ، وقالي ان الجثة دي لقوها مرمية ع الطريق ، الجثة كانت مشوهة تمامآ من غير ملامح واضحة ، وفيها طعنات كتيرة ف البطن ، المهم بدأت التشريح فيها ، وعم محمد سابني وخرج ، لقيت ان جلد الايد كلو متشال ، فتحت بطن الجثة و لقيت في الامعاء دم ، ولحمة نية متحللتش وزي ما هي ، خدت الدم واللحمة دي وحتطهم ف مكان المخصص عشان تحاليل المعمل الجنائي ، احتاجت عم محمد بس هو مكنش موجود معايا ، خرجت وطلعت الدور الثاني لقيت في الطرقة جثة راجل واقعة ع الارض ، اول حاجة بنعملها لما بنشوفها اي جثة بنحط ادينا ع رقبتها عشان نشوف النبض ، حتيط ايدي ع رقبة الجثة لقيت النبض موجود ، نديت الناس عشان يشيلوها ، وبعد شوية ، الراجل الي كان واقع ع الارض فاق ، مستغربتش بس استغربت اكتر لما الراجل قام يصرخ وجري برا المستشفي، المهم رجعت عشان اكمل باقي الشغل ، وجيت ادخل الغرفة الي فيها الجثة ، بس اول ما دخلت ملقتش الجثة .
الجزء 2
وجيت ادخل الغرفة الي فيها الجثة ، بس اول ما دخلت ملقتش الجثة ، انا خوفت واترعبت ازاي الجثة مش موجودة قولت يمكن حد دخلها تاني التلاجة ، فتحت التلاجة ملقتش فيها حاجة ، بدأن اتوتر جدآ لقيت ، شميت ريحة كريهة جدآ ريحة الجثث بصيت ورايا لقيتها واقفة ورايا ، انا اغميت عليا ، لقيت عم محمد بيصحيني وبيقولي يا دكتور احمد مالك دكتور اي الي حصل ، قولتله انا خرجت ودخلت ملقتش الجثة ، وفتحت التلاجة بردو ملقتهاش وفجأة لقيتها واقفة وانا مرعوب ، قالي ازاي يابني ما الجثة زي ما هي اهي ، انا قومت من ع الارض عشان اشوفها لقيتها زي ما هي ، ف مكانها ، عم محمد قالي ، بص يابني انت تروح النهردة و تيجي بكرا شكلك تعبان ، انا خرجت من المكان الي فيه التشريح ده ، وانا مستغرب وبفكر ازاي الجثة اتحركت من مكانها ورجعت تاني يمكن عشان مخبطتش عليهم زي ما عم محمد قاال ، وفعلا روحت ودخلت البيت ، ابويا قالي اي انت مشتغلتش النهردة ، وانا مش مركز معاه ، قولتله تعبت شوية و هنزل كمان يومين كده ، انا خايف انزل تاني ، روحت ع الاوضة ونمت ، بس فجاة صحيت ع خبط ع الباب قولت اتفضل ، لقيت الي داخل عليا عم محمد ، والمكان كلو اتبدل وبقي الغرفة الي فيها التلاجات ، وجثث كتير بتخرج منها وشكلهم بشع وبتقرب مني وهما رافعين اديهم نحيتي ، وفيه الي وشه كلو دم ، والي معندوش راس ، والي عينه مش موجودة ، وبيقربو نحيتي ، وخلاص هيلمسوني ، بس انا صرخت ، صرخت وقولت لاا وفجاة صحيت من النوم ، وابويا وامي واخواتي بيفتحو الباب بسرعة ومخضوضين عليا وبيقولو مالك يا احمد اي الي حصل ، بتصرخ ليه ، قولتلهم مفيش ياجماعة انا حلمت بـ كبوس ، خرجت وفتحت التلفيزيون لقيت الدنيا مقلوبة علي الراجل الي كان في المشرحة وكان حي ، وهو مش عاوز يقابل اي صحفين ولا يعمل اي لقائات ، قررت اني اروح للراجل ده ، عرفت عنوان الراجل وروحتله ، خبط ع الباب ، فتح الراجل وشكلو غريب شكلو كائنو مرعوب من حاجة وخايف ، قولتله انا دكتور وكنت في المستسفي الي انت كنت فيها ، قالي لو انت صحفي اتفضل امشي لو سمحت، قولتله لا انا دكتور وجاي اتكلم مع حضرتك شوية ، دخلت وقالي اتفضل ، قولتله انت فعلا كنت ميت وصحيت زي ما كل الناس بيقولو ، قالي لا انا خبطتني عربية ، ودخلوني المشرحة دي ، كنت ف التلاجة بس كنت حاسس بالي بيحصل حواليا وكنت حاسس بكل حاجة ، قولتله طب انت مش راضي تعمل اي لقاء ليه ، قالي مينفش اتكلم مينفعش ، قولتله ليه مينفعش ، قالي بصوت واطي اصلهم بيهددوني ، قولتلو هما مين دول ، قالي انت عمال تتكلم وانا عمال اقولك وكلنا هنموت ، رديت عليه وقولتله متخفش محدش هيقربلك بس اي الي كنت بتحس بيه وانت ف التلاجة ، قالي الجثث ، الجثث بتتكلم مع بعض وليهم طريقة كلام مختلفة عننا ، وهما هددوني لو اتكلمت وقولت الي بيحصل هيموتوني ، وفجأة الشباك اترزع ومن شدة الرزعة الشبااك اتكسر ، قالي كفاية عشان هما مدايقين قولتله هما مين ، جه ناحيتي وقالي الي قاعدين جمبك ، بصيت ملقتش حاجة ، قالس اتفضل بقي اطلع برا كفاية كده انا مش هخرج من بيتي لغاية ما اموت اتفضل برا ، خرجت وانا كلي حيرة وتفكير ،روحت المستشفي ، لقيت عم محمد بيقولي الحق يادكتور قولتله في اي ياعم محمد ، والمفاجاة لما قالي ، ان الجثة اختفت فعلا ، وان كلامي كان صح ، والمستشفي كلها مقلوبة عشان الجثة دي ، انا بدأت اقلق قلق مش طبيعي ، ازاي جثة تختفي ، الجثة دي وراها لغز ولغز كبير ولازم اعرفه
الجزء 3
ركبت عربيتي وانا مروح، و في دماغي مية سؤال ، و اولهم ، الجثة دي ، جثة مين وماتت ازاي ، واي الدم واللحمة النية الي لاقيتها جوا الجثة دي ، وراحت فين ، اكيد الي موتها سرقها ، دخلت البيت ، مكنش فيه ، افتكرت ان النهردة الجمعة كلهم عند جدتي ، فتحت باب الاوضة بتاعتي ، وقفت متمسمر في مكاني من الي شوفته ، شوفت الجثة نامية ع سريري والاوضة ريحتها كريهة ، قربت منها عشان اشوفها حقيقية ولا ده تخيلات ، قربت منها ولقيتها حقيقية ، اتصلت بـ عم محمد بسرعة عشان اقوله ، ويقول لادارة المستسفي ، بس هو كان فاكرني بقول اي حاجة وخلاص وان الشغل مع الاموات لحس دماغي بس انا اكدت عليه ، وقولتله يجي ف اسرع وقت ، خرجت من الاوضة وقفلتها وانا خايف ادخلها ، بس الفضول خلاني افتح باب الاوضة واشوفها ، قربت نحيتها بطريقة بطيئة وانا بترعش وخايف ، لغاية ما بقيت قداماها بالظبط ، وانا ببص عليها وعمال اقول يتري اي السر الي وراكي ، ازاي بتختفي ، فجأة لقيته فتح عنيه ع الاخر لدرجة ان عينه كانت ممكن تخرج برا ، بيبرأ انا من شدة الخضة وقعت ع الارض ، جيت ابص عليه تاني لقيته مغمض عينه ، بس سامع صوت غريب مش قادر احدد هو اي صوت واطي جدآ طالع منه وهو مش بيتحرك ، لقيت الباب بيخبط جامد ؤ خرجت فتحت الباب ، لقيت عم محمد ومعاه الادارة وخدو الجثة عشان يرجعوها المستشفي ، والمدير بيقولي ازاي يادكتور الجثة جت عندك البيت مش عارف ارد عليه اقوله اي انت شكلك سرقتها وبيتهمني باني اخدتها ، وقالي ان ف دكتور تاني هيشتغل ع الجثة دي ، وخدو الجثة دي وخرجو ، وانا منطقتش بكلمة ، معرفتش ارد عليه اقوله اي ولا عارف الي بيحصلي ده بسبب اي ، تاني يوم روحت المستشفي وانا عارف اني مش هشتغل ع الجثة ، روحت سألت دكتور قديم ع الي بيحصل ، قالي بص يا ابني انت شكلك لسه متخرج ، وسنك صغير ، شغلنتنا دي غريبة شوية و الجثث كلها اسرار وعلامات ، الجثة من دي بتبقي جاية من اي حتة وعاوزة تاخد حقها ومش بتهدي ابدآ غير لما يجي حقها ، و انا طول عمري ف المستشفي دي والشغلانة دي ممكن اتخيل ان جثة واقفة او برا التلاجة ، اتعودت ع كده بس الجثة دي كانت اغرب جثة اشوفها في حياتي ، انها تخرج برا المستشفي وتختفي ، دي حاجة غريبة ، رجعت البيت وانا بفكر ف الي قالو الدكتور ، تاني يوم عم محمد اتصل بيا وقالي تعالي فورآ يا دكتور محمد ، قالي حاجة غريبة جدآ ، عم محمد قالي ان الدكتور الجديدة الي بيشتغل ع الجثة ، كل ما يدخل الغرفة بتاعت ويشتغل يسمع صوت صريخ جامد جدآ ويقوم يخرج برا من شدة الصوت بس النهردة الصبح دخلت الغرفة لقيت ..
الجزء 4
دخلت الغرفة لقيت الدكتور واقع وهو فاتح عنيه ومبرق ، بس النبض شغال الدكتور عايش ، بعد ما خرجو من الغرفة والجثة ع الطرابيزة زي نا هي مشرحش فيها حاجة ، وانا بفكر يتري اي اللغز الي ورا الجثة دي ، خرجت للدكتور ، فاق بس هو ف حالة صدمة ومش عاوز يتكلم ، عم محمد قالي معلش يادكتور احمد بس الدكتور حالته صعبه ، ممكن تروحو بالعربية بتاعتك ، قولتله ماشي ياعم محمد ، وانا ف العربية وهو معايا ، بحاول اسأله ع الي شافو بس هو مش بيرد ، لغاية ما وصلته البيت ، وانا ماشي ، قالي استني ، رجعتله لقيته بيقولي ، انا شغال من زمان ف الطب الشرعي بس عمري ما شوفت جثة زي الجثة دي ، الجثث ليهم علامات بيتكلمو بيها مش مهم ازاي المهم الجثة دي عاوزاك انت الي تشرحها ، واي حد تاني هيشرحها هيشوف حاجات عمره ما شافها ، رجعت المستشفي ولقيت مدير المستشفي ، بيقولي اشتغل انت ع الجثة دي وباسرع وقت ، دخلت المكان الي فيه التلاجات وانا مرعوب الي بيحصل ده مش طبيعي ، طلعت الجثة بس الغريب ان الجثة كانت بتتحرك معايا زي الناس الي صاحيني ، اي جثة بتكون متخشبة ومش بتتحرك ، بس الجثة دي كانت بتتحرك معايا بسهولة جدآ ، ابتديت شغل ومفيش اي حاجة حصلت ، لقيت الجثة بتحرك اديها اليمين ، مخوفتش وكملت تشريح ، بس عرفت ان دي علامة اني اشرح الايد واعرف اي سبب الجلد الي متشال ، وفعلا ابتديت اشرع ف الايد ، بس المفاجاة لما عرفت ان الجلد متشال من الايد ، عشان حد دلق عليها مية نار ، تعبت جدآ من الشغل ، خرجت من المستسفي وروحت ، دخلت الاوضة عشان انام شوية ، بس لقيت حد بيفاح الباب و داخل ، بعد ما الباب اتفتح ، مش مصدق الي شوفته نفس الجثة بس المرادي من غير راس ، قومت من ع السرير وقعدت اصرخ ، وهي عاملة تقرب مني ، مسكت عصاية وخبطها ، بس فجاة الاقي اختي بتقولي ف اي يا احمد انت اتجننت ، انا مش فاهم حاجة ، قولتلها ازاي ، مش انتي الي كنتي داخلة دلوقتي قالتلي يعني اي ، مش عارف ارد عليها ولا اقولها اي ، قالتلي تلاقي من كتر ما بتتعامل مع ميتين اتروشت ، مشيت وسابتني وانا مش فاهم انا كنت بتخيل ، دخلت الحمام عشان افوق واغسل وشي ، بغسل وشي وبصيت ف المرايا لقيت الجثة واقفة ورايا ، بصيت ورايا ملقتش حاجة رجعت بصيت ف المرايا مفيش حاجة ، خرجت ع صريخ امي ، بقولها ف اي يا امي ، قالتلي اي الدم الي تحت سريرك ده واي السكينة الي غرقانة دم دي ، روحت شوفت تحت السرير غرقان دم وفيه سكينة وسط الدم ، معرفش دول جهم ازاي والدم ده جه ازاي ، امي جابت شيخ وقعد يقرأ ف البيت ، وانا روحت المستشفي تفكير ، كل الي بيحصلي بسبب جثة ، دمرت حياتي ، اول ما دخلت المستشفي روحت ع المكتب لقيت ،تحاليل المعمل الجنائي وصلت ، فتحت الورق بس الصدمة لما عرفت ..
الجزء 5
اول ما دخلت المستشفي روحت ع المكتب لقيت ،تحاليل المعمل الجنائي وصلت ، فتحت الورق بس الصدمة لما عرفت ان اللحمة دي والدم دي بتاعت بني ادمين ، جالي حالة فزع ازاي انسان ياكل لحمة انسان ويشرب دمه ، بس من الواضح ان اللحمة والدم دي هو مبلعهاش من الواضح ان من فتحه بطنه و الخرابيش الي فيه ان بعد ما مات حيوان مفترس كان بياكل فيه ، بس مع كل التحاليل هعرف هو مين و هعرف اي هو السر بتاع جثته ، دخلت ع الجثة بتاعته و بعد كده ندهت لعم محمد قولتله عم محمد خليك واقف جمبي هنا لو سمحت ، انا خايف تحصل اي حاجة تاني ، قالي ماشي يادكتور وفعلا عم محمد فضل واقف جمبي وانا بشرح ف الجثة ، بقول لعم محمد لو سمحت هات المشرط الي هناك ، بس هو مبيردش ، بصيت لقيت الجقة واقفة مكان عم محمد ، والي نايم ع الطرابيزة هو عم محمد ، صرخت بس للحظة لقبت عم محمد بيقول يا دكتور المشرط اهو يادكتور مالك ، بس انا مستغربتش انا اتعودت ع كده ، كملت شغلي وبعد تعب كتير اكتشفت ان الراجل ده مات مقتول ، وقبل ما يموت حد كان بيعزبه لان الجروح الي ف جلده اقدم من الجروح الي ف رقبته وعدد الطعنات الي ف بطنه ، قولت لعم محمد كفاية شغل النهردة ايدك معايا نرجع الجثة مكانها ، رجعنا الجثة مكانا وعم محمد خرج وانا بقلع البالطو والهدوم بس فجأة لقيت باب تلاجة بيتفتح روحت عشان اشوف فيه اي ، بس مفيش اي حاجة الجثة زي ما هي ، قفلته وخرجت من المستشفي ، وركبت عربيتي وانا مروح ، بصيت ع الكرسي الي جمبي لقيت واحد صاحبي اسمه فتحي ، فرملط بسرعة وانا مرعوب ، بس مفيش حاجة ، فتحي مات ، من 3 اسابيع ، كملت لغاية ما وصلت البيت ولقيت ابويا بيقولي ده ف واحد جالك النهردة وكان بيسأل عليك وانا قولتله انك مش موجود ، بس قالي اقولك ان هو لسه شايلك الحاجة ، قولتله حاجة اي ومين ده ، قالي معرفش يابني والله مرضاش يقول ، روحت لامي عشان اعرف الشيخ عمل اي ، قالتلي ان الشيخ قالي ان دي روح واحد مات وعاوزة حقها ، دخلت اوضتي ، نمت وتاني يوم روحت المستشفي لقيت المعمل الجنائي وناس كتير اوي والمباحث العامة قالبة المستشفي ، وناس كتير بتعيط ، سألت ظابط كان واقف ،هو فيه اي يافندم ، قالي ان ف جثة هنا كانت فاقدة الاهلية ‏( مجهولة ‏) بس اهله اتعرفو عليه و دلوقتي احنا هدفنا نعرف مين الي قتله ، هو مين الي بيشتغل ع الجثة دي ، قولتله انا يافندم ، قالي هو مات ازاي ، قولتله ان ف كذا طعنة ف بطن الجثة وده ادي للقتل ، وقالي الجثة دي محدش يقربلها النهردة لغاية ما نشوف شغلنا ، وانا ماشي شوفت ست بتعيط صعبت عليا ، روحت عشان اوسيها ، بس الصدمة لما شوفتها واكتشفت انها ام صاحبي الوحيد فتحي ، وساعتها عرفت ان الجثة دي ، كانت جثة صاحبي الي مات ، بس هو يستاهل الي حصله محدش قالو يخوني مع حبي الوحيد هند ، هما الي جنو ع نفسهم ، بس هند محدش هيعرف هي فين عشان دي انا دفنتها ، فتحي بعد ما قتلتو رميتو ف الشارع للكلاب ، هما الي لعبو بيا وخدو جزائهم ، كمان كام ساعة هيتفذ الحكم عليا بالاعدام ، بس هقولكو ع حاجة انا مش ندمان ههههههههههههه ..
يا أسمـري يا نور العين ❤️

